text: Snekaos i det meste af landsdelen
  05 december 2010 kl. 12.01
  Mens det småregner vestpå, så falder der i dag masser af sne i Trekantområdet og Sønderjylland. Det kan mærkes hos både Falck og Dansk Autohjælp.
  Mange bilister skøjtede i dag rundt i trafikken, mens de var på vej på julehandel. Sneen faldt voldsomt i Trekantområdet og det gav en del at lave hos både Falck og Dansk Autohjælp.
  Også Sønderjylland, der indtil nu ikke har været særligt hårdt ramt af vintervejret, fik for alvor vinteren at mærke i dag.
  Og vintervejret er lumsk, for mens det tør en smule her i eftermiddag, så kommer der hård nattefrost og det vil sandsynligvis give spejlglatte veje i morgentimerne.
  